Volgens haar het die biologiese ma destyds gesê die outjie se eerste pleegma het haar weggewys toe sy op ’n dag haar kind wou besoek.
Maar die ma het lont geruik en die merke aan sy voetjies opgemerk. Toe sy na ander brandmerke op sy liggaam soek, het sy gesien die kind se boudjies was ook lelik verbrand.
Die nuwe pleegma sê die vorige vrou het die kind nooit eens vir behandeling na ’n dokter of hospitaal geneem nie.
“Enige mens kan mos duidelik sien daai merke wat nou permanent op sy boudjies is, is deur ’n tweeplaatstofie veroorsaak,” het die mammie in trane gesê.
Die seuntjie het op sy beurt vertel sy eerste pleegma het hom gereeld op ’n warm plaat laat sit of sy voetjies in kookwater gedruk.
Sihle Ngobese, ’n woordvoerder van die Wes-Kaapse departement van maatskaplike ontwikkeling, sê die departement sal toesien dat ’n maatskaplike werker van die plaaslike kinderbeskermingseenheid so spoedig moontlik vir hulp en ondersteuning na die betrokke pleegma uitgestuur word.